
JUDEŢUL BISTRIŢA-NĂSĂUD

  CONSILIUL JUDEŢEAN
HOTĂRÂRE 
privind participarea Judeţului Bistriţa-Năsăud la majorarea 
capitalului social al S.C. AQUABIS S.A. Bistrița
Consiliul Judeţean Bistriţa-Năsăud, întrunit în şedinţă ordinară în data de 27.11.2019, în prezenţa a 30 de consilieri judeţeni,
 Având în vedere:

- Referatul de aprobare nr.IX/25275 din 20.11.2019 al Preşedintelui Consiliului Judeţean Bistriţa-Năsăud;


- raportul comun nr.II/25279 din 20.11.2019 al Direcţiei economice şi Direcţiei administraţie locală din cadrul Consiliului Judeţean Bistriţa-Năsăud;

- adresa nr.3162 din 14.11.2019 a S.C. AQUABIS S.A Bistrița, înregistrată la Consiliul Judeţean Bistriţa-Năsăud cu nr.II/24781 din 14.11.2019;


- adresa nr.3163 din 14.11.2019 a S.C. AQUABIS S.A. Bistrița, înregistrată la Consiliul Judeţean Bistriţa-Năsăud cu nr.II/24784 din 14.11.2019;

- adresa nr.3215 din 20.11.2019 a S.C. AQUABIS S.A. Bistrița, înregistrată la Consiliul Judeţean Bistriţa-Năsăud cu nr.II/25258 din 20.11.2019;


- prevederile art.113 lit.f), art.116, art.210 alin.(1) și (4), art.212 alin.(1), art.216, art.219 şi art.220 din Legea societăţilor nr.31/1990, republicată, cu modificările şi completările ulterioare;


- prevederile art.35 alin.(2) din Legea nr.273/2006 privind finanţele publice locale,  cu modificările şi completările ulterioare;
- prevederile art.25 din Ordonanţa de urgenţă a Guvernului României nr.109/2011 privind guvernanţa corporativă a întreprinderilor publice, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr.75/2007 privind înfiinţarea Societăţii Comerciale „AQUABIS” Bistriţa-Năsăud Societate pe acţiuni;
- prevederile art.71.01.30 „Alte active fixe”, paragraf 72.01.01 „Participare la capitalul social al societăților comerciale”, capitolul 70.02 „Locuințe, servicii și dezvoltare publică” din Anexa nr.1 la Hotărârea Consiliului Județean Bistrița-Năsăud nr.119/2019 privind a șasea rectificare a bugetului de venituri și cheltuieli al Județului Bistrița-Năsăud pe anul 2019 și estimările pe anii 2020-2022;
- Hotărârea nr.12 din 01.11.2019 a Adunării Generale Extraordinare a Acţionarilor a S.C.AQUABIS S.A. Bistrița, comunicată prin adresa nr.3163 din 14.11.2019 a S.C.AQUABIS S.A. Bistrița, înregistrată la Consiliul Judeţean Bistriţa-Năsăud cu nr.II/24784 din 14.11.2019;
- prevederile art.10, art.12, pct.12.3 lit.f) și art.17 pct.17.1 lit.i) din Actul constitutiv al societății AQUABIS S.A. Bistrița, comunicat prin adresa nr.3162 din 14.11.2019, înregistrată la Consiliul Judeţean Bistriţa-Năsăud cu  nr.II/24784 din 14.11.2019;

- Certificatul constatator nr.41546 din 14.11.2019 eliberat de Oficiul Registrului Comerţului de pe lângă Tribunalul Bistriţa-Năsăud;

- avizul nr.IA/25661 din 26.11.2019 al Comisiei de administraţie;

- avizul nr.IA/25687 din 26.11.2019 al Comisiei economice.
În temeiul dispoziţiilor art.92, art.173 alin.(1) lit.a), alin.(2) lit.d), art.182 alin.(1) și alin.(3) coroborat cu art.139 alin.(3) lit.h) și art.196 alin.(1) lit.a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

HOTĂRĂŞTE:
Art.1 Se aprobă participarea Judeţului Bistriţa-Năsăud, în calitate de acţionar, la majorarea capitalului social al S.C. AQUABIS S.A. Bistriţa cu suma de 12.000.000 lei, aport în numerar.
Art.2 Ca urmare a aportului total de capital în sumă de 12.000.000 lei din partea Judeţului Bistriţa-Năsăud, capitalul social al S.C. AQUABIS S.A Bistrița va fi de 37.003.900 lei, divizat în 370.039 acţiuni, cu valoarea nominală de 100 lei fiecare, deţinute astfel:

· Judeţul Bistriţa-Năsăud va deţine un capital de 35.349.400 lei, divizat în 353.494 acţiuni, reprezentând o cotă de 95,53% din capitalul social;
· Municipiul Bistriţa va deţine un capital de 940.500 lei, divizat în 9.405 acţiuni, reprezentând o cotă de 2,54% din capitalul social;
· Oraşul Năsăud va deţine un capital de 161.100 lei, divizat în 1.611 acţiuni, reprezentând o cotă de 0,44% din capitalul social;
· Oraşul Beclean va deţine un capital de 154.500 lei, divizat în 1.545 acţiuni, reprezentând o cotă de 0,42% din capitalul social;
· Oraşul Sângeorz-Băi va deţine un capital de 120.200 lei, divizat în 1.202 acţiuni, reprezentând o cotă de 0,32% din capitalul social;
· Comuna Rebra va deţine un capital de 38.100 lei, divizat în 381 acţiuni, reprezentând o cotă de 0,10% din capitalul social;
· Comuna Budacu de Jos va deţine un capital de 15.700 lei, divizat în 157 acţiuni, reprezentând o cotă de 0,04% din capitalul social;
· Comuna Maieru va deţine un capital de 22.000 lei, divizat în 220 acţiuni, reprezentând o cotă de 0,06% din capitalul social;
· Comuna Rebrişoara va deţine un capital de 34.400 lei, divizat în 344 acţiuni, reprezentând o cotă de 0,09% din capitalul social;
· Comuna Rodna va deţine un capital de 21.400 lei, divizat în 214 acţiuni, reprezentând o cotă de 0,06% din capitalul social;
· Comuna Şieuţ va deţine un capital de 32.100 lei, divizat în 321 acţiuni, reprezentând o cotă de 0,09% din capitalul social;
· Comuna Salva va deţine un capital de 31.400 lei, divizat în 314 acţiuni, reprezentând o cotă de 0,08 % din capitalul social;
· Comuna Milaş va deţine un capital de 21.100 lei, divizat în 211 acţiuni, reprezentând o cotă de 0,06% din capitalul social;
· Comuna Telciu va deţine un capital de 62.000 lei, divizat în 620 acţiuni, reprezentând o cotă de 0,17% din capitalul social.
 Art.3 Se aprobă vărsarea sumei prevăzută la art.1 în contul RO02BTRLRONCRT00A0083502 deschis la Banca Transilvania pe numele societăţii AQUABIS S.A. Bistrița, în cuantum de 12.000.000 lei, reprezentând aportul Judeţului Bistriţa-Năsăud.
Art.4 Actul constitutiv al S.C. AQUABIS S.A. Bistrița se va modifica în mod corespunzător prevederilor art.1 şi art.2 din prezenta hotărâre.
Art.5 Prezenta hotărâre a fost adoptată cu un număr de 27 voturi „pentru”, 1 vot „împotrivă” și 2 „abțineri”.
Art.6 Cu ducerea la îndeplinire a prevederilor prezentei hotărâri se încredinţează Adunarea Generală a Acţionarilor la S.C. AQUABIS S.A. Bistrița şi Direcţia economică din cadrul Consiliului Judeţean Bistriţa-Năsăud.
Art.7 Prezenta hotărâre se comunică de către Serviciul juridic cu:
· Direcţia economică;
· Adunarea Generală a Acţionarilor la S.C. AQUABIS S.A. Bistrița;
· Instituţia Prefectului - judeţul Bistriţa-Năsăud.
     VICEPREŞEDINTE,                              Contrasemnează:

        VASILE PUICA                  SECRETARUL GENERAL AL JUDEȚULUI,

                                                                     MICA OPREA

